अबोहर की घटना मानवता के लिए शर्मनाक : धर्मपाल
अबोहरमें हुई घटना मानवता के लिए शर्मनाक घटना है, इसकी जितनी निंदा की जाए कम है। यह बात बाबा साहिब डा. बी.आर अंबेडकर सोसायटी के प्रधान धर्मपाल पैंथर और महासचिव क्रिशन लाल जस्सल ने प्रेस बयान में कही। उन्होंने कहा कि ऐसी घटना देश में पहली बार नहीं हो रही। इस से पहले हरियाणा प्रांत में मासूम बच्चों को जीवत जलाना, दादरी घटना आदि दिल दहलाने वाली घटनाओं से पता चलता है कि देश में कानून की सरेआम धज्जियां उड़ रही हैं। आजादी के 68 वर्ष बाद भी दलितों को दूसरे दर्जे के शहरी माना जाता है। सोसायटी पंजाब सरकार और केंद्र सरकार से पुरजोर अपील करती है कि आरोपियों के खिलाफ कार्यवाही करके फांसी पर लटकाया जाए। मृतक के परिवार को नौकरी और 25 लाख की माली सहायता दी जाए।
bho_Deva hin_Deva